kardosdrur/scandi-wiki huggingface dataset:
Peanos aksiomer

Peanos aksiomer, der blev opstillet af matematikeren Giuseppe Peano, består af fire udsagn, som definerer de naturlige tal.

Aksiomerne 

De naturlige tal, , er en mængde udstyret med en efterfølgerfunktion , der opfylder følgende fire aksiomer:
 Mængden er ikke-tom; altså den indeholder mindst ét element, som vi kan kalde 1: 
 Dette element er et startelement i mængden, idet det ikke er efterfølger for noget andet element i mængden: 
 Forskellige elementer har forskellige efterfølgere: 
 Hvis en delmængde  opfylder, at  og , så udgør denne mængde faktisk hele : 

Man kan se de første tre aksiomer som reglerne for den maskine – efterfølgerfunktionen – der skal "producere" de naturlige tal: Første aksiom sikrer, at vi har et element at gå ud fra, nemlig 1. Dette element er så ifølge andet aksiom det "første" element: Det er ikke efterfølger for noget andet tal. Desuden sker produktionen ifølge tredje aksiom "lineært": Eftersom forskellige tal har forskellige efterfølgere, springer man ved produktionen ikke pludseligt tilbage i rækken, så at sige, men fortsætter uendeligt.

Det sidste aksiom, som kaldes induktionsaksiomet, sikrer, at der ikke er flere elementer end dem, som defineres ved de første tre aksiomer. Det bruges desuden til at bevise princippet om matematisk induktion.

Tal
Matematisk logik
Matematiske aksiomer

hu:Giuseppe Peano#A természetes számok Peano-axiómái
Frederik Meldal Nørgaard

Frederik Meldal Nørgaard (født 4. februar 1976 i Aarhus) er en dansk skuespiller og manuskriptforfatter.

Han har bl.a. medvirket i forestillingerne Sexual Perversity, American Buffalo, True West, Der Totmacher, Jesus Hopped The A-train, Penetrator, Bucuresti, Glengarry Glen Ross og Let opklaring .

I 2000 var han instruktør af og skuespiller i kortfilmen Kuppet, der vandt kortfilmskonkurrencen Close-Up. Den vandt siden priser ved flere internationale festivaler og blev nomineret til prisen som bedste kortfilm ved European Film Awards.

I 2001 var han medstifter af den aarhusianske teatergruppe Von Baden, hvor han siden har været kunstnerisk leder i samarbejde med instruktøren Morten Lundgaard og skuespilleren Henrik Vestergaard.

I 2005 skrev han manuskript til og producerede spillefilmen Det perfekte kup, hvor han selv spillede en hovedrolle. Andre hovedroller blev besat af teatergruppen Von Badens faste ensemble.

I 2008 debuterede han som dramatiker med skuespillet Bucuresti, der havde urpremiere på teatret Svalegangen i Aarhus.

Filmografi

Film

Tv-serier

Eksterne henvisninger 

Skuespillere fra Danmark
Manuskriptforfattere fra Danmark
Personer fra Aarhus
Dansksprogede forfattere fra Danmark
Morten Lundgaard

Morten Lundgaard (født 31. juli 1974) er en dansk film- og teaterinstruktør, og billedkunstner.

Han er uddannet billedkunstner fra Det Jyske Kunstakademi i 2006.

Han er autodidakt film- og teaterinstruktør,og har bl.a. instrueret kortfilmene 86400 sek., Sensommer og Det var en lørdag aften, samt forestillingerne Sexual Perversity, American Buffalo, True West, PortPolis, Der Totmacher, Jesus Hopped The A-train, Så ligger man der, Penetrator, Bucuresti, Glengarry Glen Ross og Let Opklaring.

I 2001 var han medstifter af den århusianske teatergruppe Von Baden, hvor han siden har været kunstnerisk leder i samarbejde med skuespilleren Frederik Meldal Nørgaard og skuespilleren Henrik Vestergaard. Derudover sidder han i bestyrelsen for Ålborg Teater.

I 2007 var han jurymedlem ved uddelingen af årets Robert-filmpris i kategorierne dokumentarfilm og kortfilm.

Eksterne henvisninger 
 

Instruktører fra Danmark
Kunstnere fra Danmark
Teaterinstruktører fra Danmark
Filminstruktører fra Danmark
Esselbach

Esselbach er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Marktheidenfeld.

Geografi 
Kommunen består af hovedbyen Esselbach og landsbyerne Kredenbach og Steinmark. Til Esselbach hører også bebyggelserne Schleifthor, Alte Wachenmühle, Neue Wachenmühle, Faun og Karlshöhe. Schleifthor, Faun og Karlshöhe er en del af det kommunefri område Löwensteiner Parks.

Eksterne henvisninger
Eußenheim

Eußenheim er en kommune i Landkreis Main-Spessart i regierungsbezirk Unterfranken i den tyske delstat Bayern.

Geografi 
Eußenheim ligger ved floden Wern, i Region Würzburg, i det "Fränkischen Weinland".
 
I kommunen ligger ud over Eußenheim, landsbyerne Aschfeld, Bühler, Hundsbach, Münster og Obersfeld samt bebyggelsen Schönarts.

Eksterne henvisninger
Retsfølelse

Retsfølelse er udtryk for de holdninger og opfattelser, som borgerne i et retssamfund har af landets retspolitik, domstolenes domme samt straframme, herunder særligt hvorvidt straflængden opfattes som passende og retfærdig.

Man skelner mellem den informerede eller oplyste retsfølelse og den uinformerede/uoplyste retsfølelse afhængig af om man kender sagens konkrete omstændigheder eller ej. Hvis der skal være tale om en helt informeret retsfølelse kræves et vist kendskab til retssystemet, dets straffelovgivning og -udmåling. Generelt vil man på et uinformeret grundlag kræve en højere straf, end hvis man kender sagens detaljer.

Fra politisk hold anvendes hensynet til borgernes retsfølelse undertiden som argument for en strammere retspolitik; bl.a. fremgår det af Dansk Folkepartis politiske program, at "domstolene ofte er ude af trit med befolkningens holdning til straffe."

Litteratur 
 Jesper Ryberg: Retsfølelsen. En bog om straf og etik (Roskilde Universitetsforlag, 2006)

Referencer 

Retsvæsen
Samfund
Von Baden

Von Baden er et aarhusiansk gruppeteater uden fast scene.

Von Baden arbejder med et scenisk udtryk, der kombinerer filmens realistiske spille- og fortællestil med teatrets intimitet og nærvær. Gruppen har bl.a. opført dramatik af David Mamet (US), Sam Shepard (US), Romuald Karmakar (DE), Stephen Adly Guirguis (US), Anthony Neilson (UK), Lars Husum (DK), Henrik Vestergaard (DK) og Frederik Meldal Nørgaard (DK).

Von Badens faste ensemble består af instruktøren Morten Lundgaard og skuespillerne Frederik Meldal Nørgaard, Henrik Vestergaard og Anders Brink Madsen. Derudover har ensemblet til enkelte forestillinger været udvidet med bl.a. Ole Thestrup, Laura Christensen, Claus Bue, Kett Lützhøft Jensen, Mette Mai Langer, Mikkel Bay Mortensen,
Chadi Abdul-Karim, Thomas Biehl og Uffe Kristensen. Von Baden blev grundlagt af Henrik Vestergaard, Morten Lundgaard og Frederik Meldal Nørgaard i 2001. De tre udgør i dag i fællesskab teatrets ledelse.

I perioden 2007-2009 var Von Baden Artists in Residence på teatret Svalegangen i Aarhus.

Produktioner 
 Sexual Perversity (2001) – opført på Entré Scenen
 American Buffalo (2002) – opført på Entré Scenen
 I morderens hoved (2002) – opført i offentlig beskyttelsesbunker i Graven, Aarhus
 True West (2003) – co-produceret med Entré Scenen
 Alt for dig (2003) – opført på Hotel Atlantic, Aarhus.
 Der Totmacher (2003) – co-produceret med Entré Scenen
 Jesus Hopped The A-train (2004) – co-produceret med teatret Svalegangen
 Efterladenskaber (2004) – co-produceret med teatret Svalegangen
 Ode til sodavandsautomat (2005) – co-produceret med teatret Svalegangen
 Så ligger man der (2006)- co-produceret med teatret Svalegangen
 Penetrator (2007) – co-produceret med teatret Svalegangen
 Bucuresti (2008) – co-produceret med teatret Svalegangen
 Glengarry Glen Ross (2009) – co-produceret med teatret Svalegangen
 Let Opklaring (2010) – co-produceret med Entré Scenen, genopsat i januar 2011 på Teater Grob
 Lovens Vogtere (2011) – co-produceret med Koreografisk Center Archauz, genopsat i maj 2012 på Teater Grob
 De frivillige (2012) – opført på Gellerupscenen, genopsat i september 2012 på Krudttønden

Ekstern henvisning 
 Von Baden, hjemmeside

Teatre i Aarhus
Etableret i 2001
EntréPrisen

EntréPrisen var en teaterpris, der blev uddelt én gang om året i perioden 2005-2008 i forbindelse med en forestilling på Entré Scenen i Århus.

Prisen blev givet som anerkendelse af et talent, der demonstrerede vilje til fornyelse og til at sætte noget på spil indenfor den århusianske scenekunst. 

Entré Scenen stod bag prisen og komiteen, der valgte prismodtageren, bestod af repræsentanter fra teatrene i Århus.

Prismodtagere 
 Isabelle Reynaud (2005)
 Olaf Højgaard (2006)
 Hans Rønne (2007)
 Henrik Vestergaard (2008)

Teaterpriser fra Danmark
Rafael van der Vaart

Rafael Ferdinand van der Vaart (født 11. februar 1983 i Heemskerk) er en hollandsk tidligere professionel fodboldspiller, der sluttede sin karriere i den danske klub Esbjerg FB og nu er hjælpetræner samme sted.

Van der Vaart har haft en lang karriere i en række europæiske storklubber som Ajax, Real Madrid, Tottenham Hotspur og Hamburger SV. 

Rafael van der Vaart har endvidere en stor landsholdskarriere bag sig, idet han nåede i alt 109 landskampe for , som han var med til at vinde VM-sølv med i 2010.

Klubkarriere 
Efter et mindre succesfuldt ophold i Real Betis kom han i 2016 til den danske klub FC Midtjylland, inden han 4. august 2018 blev præsenteret i Superligaklubben Esbjerg FB. Van der Vaart kom dog ikke til at repræsentere klubben ret længe, idet han i løbet af efteråret pådrog sig en skade, hvorpå han valgte at stoppe karrieren endegyldigt.

Van der Vaart fik sin debut i Superligaen for FC Midtjylland den 28. august 2016, da han blev indskiftet i udekampen mod Viborg FF.

Van der Vaart skiftede den 4. august 2018 til den anden Superligaklub Esbjerg FB, hvor han skrev under på en kontrakt gældende for 2018-19-sæsonen. Efter dette stoppede han sin karriere og spillede blandt andet en testimonial-kamp i Hamborg.

Van der Vaart har siden afslutningen af sin professionelle karriere spillet seriefodbold som amatør i Esbjerg fB.

Privatliv 

Rafael van der Vaart danner par med håndboldspilleren Estavana Polman. Sammen har de en datter.

Referencer

Eksterne henvisninger 

 Rafael van der Vaart på danskfodbold.com
 

Fodboldspillere fra Holland
Fodboldspillere fra AFC Ajax
Fodboldspillere fra Hamburger SV
Fodboldspillere fra Real Madrid CF
Fodboldspillere fra Tottenham Hotspur F.C.
Fodboldspillere fra Real Betis
Fodboldspillere fra FC Midtjylland
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
[[Kateg
Nigel Winterburn

Nigel Winterburn (født 11. december 1963 i Arley, England) er en tidligere engelsk fodboldspiller, der tilbragte størstedelen af sin karriere som forsvarsspiller hos Arsenal F.C. i den bedste engelske liga. Han optrådte desuden for det engelske landshold.

Klubkarriere 
Winterburn startede sin seniorkarriere med et-årige ophold i henholdsvis Birmingham City og Oxford United, hvor dan dog ikke opnåede nævneværdigt spilletid. I 1983 blev han solgt til den i dag nedlagte klub Wimbledon F.C., hvor han slog igennem, og derfor i 1987 blev solgt videre til storklubben Arsenal F.C. I 14 sæsoner var han her en fast del af klubbens forsvar, og var med til at vinde adskillige titler med London-klubben, heriblandt tre engelske mesterskaber, to FA Cup-titler og Pokalvindernes Europa Cup i 1994. Han afsluttede sin karriere med et ophold i en anden London-klub, nemlig West Ham.

Landshold 
Winterburn nåede at spille to kampe for Englands landshold, som han debuterede for i 1989 i en kamp mod Italien. Den anden kamp kom i 1993 mod USA.

Titler 
Premier League
 1989, 1991 og 1998 med Arsenal F.C.

FA Cup
 1993 og 1998 med Arsenal F.C.

Liga Cup
 1987 og 1993 med Arsenal F.C.

Pokalvindernes Europa Cup
 1994 med Arsenal F.C.

Eksterne henvisninger 
 Info

Fodboldspillere fra England
Fodboldspillere fra Birmingham City F.C.
Fodboldspillere fra Oxford United F.C.
Fodboldspillere fra Wimbledon F.C.
Fodboldspillere fra Arsenal F.C.
Fodboldspillere fra West Ham United F.C.
Storaarhus

Storaarhus er en ældre betegnelse for det byområde, der omfattede Aarhus med forstæder/satellitbyer.

ligesom Storkøbenhavn, begrænser Storaarhus sig ikke til kommunegrænsen i Aarhus Kommune, især ikke i perioden før kommunesammenlægningen i 1970. Eksempelvis hed Aarhus Civilforsvar, en forløber for det nuværende Aarhus kommunale beredskab, i perioden 1949 - 1993 'Civilforsvarskommissionen for Storaarhus'og omfattede både Aarhus Kommune samt flere af de omkringliggende sognekommuner.

Betegnelsen ses af og til stadigt, eksempelvis i forbindelse med lokalafdelinger af foreninger, samt i daglig tale.

Aarhus kommune benytter den stadigt i visse sammenhænge, eksempelvis i forbindelse med indsatsplaner til drikkevandsbeskyttelse

Fremtidsvisioner 
Aarhus Kommune lægger dog i en ny erhvervshandlingsplan op til at afgrænsningen af området inden for de kommende år vil omfatte et langt større område af Øst- og Midtjylland. Det forudses, at området vil strække sig fra Randers over Silkeborg, Herning, Horsens og Vejle med Aarhus by som regionalt centrum  og hermed få status af millionbysagtig region.

Erhvervslivet anser allerede Aarhus og de omliggende byer som kommunen i mere eller mindre grad er vokset sammen med som en samlet region, under det lidt mere internationalt klingende 'Business Region Aarhus'

Se også 
 Byregion Østjylland
 Region Midtjylland

Fodnoter 

Aarhus' geografi
Region Midtjylland
Region Syddanmark
Martin Keown

Martin Raymond Keown (født 24. juli 1966 i Oxford, England) er en tidligere engelsk fodboldspiller, der tilbragte størstedelen af sin karriere som forsvarsspiller hos Arsenal F.C. i den bedste engelske liga. Han optrådte desuden hele 43 gange for det engelske landshold.

Klubkarriere 
Keown startede i 1984 sin seniorkarriere i Arsenal F.C., der efter nogle ophold i andre klubber også skulle blive den klub han oplevede den største succes med. Han forlod Arsenal i 1986 og havde efterfølgende et ophold i henholdsvis Aston Villa og Everton F.C.. 

I 1993 vendte Keown dog tilbage til Arsenal, og i de efterfølgende 12 sæsoner var han her en fast del af klubbens forsvar, og var med til at vinde adskillige titler med London-klubben, heriblandt tre engelske mesterskaber, tre FA Cup-titler og Pokalvindernes Europa Cup i 1994. Han afsluttede sin karriere med korte ophold i klubberne Leicester City og Reading F.C..

Landshold 
Keown nåede over en periode på 11 år at spille 43 kampe for Englands landshold, som han debuterede for i 1992 i en kamp mod Frankrig. Han var efterfølgende en del af truppen til EM i Sverige samme år. 

De følgende år var Keown en ofte benyttet spiller på landsholdet. Han deltog i landets trup til både VM i 1998 i Frankrig, EM i 2000 i Holland og Belgien, samt VM i 2002 i Sydkorea og Japan. I en enkelt af de 43 kampe var han desuden holdets anfører.

Titler 
Premier League
 1998, 2002 og 2004 med Arsenal F.C.

FA Cup
 1998, 2002 og 2003 med Arsenal F.C.

Pokalvindernes Europa Cup
 1994 med Arsenal F.C.

Eksterne henvisninger 
 Info 

Fodboldspillere fra England
Fodboldspillere fra Arsenal F.C.
Fodboldspillere fra Brighton & Hove Albion F.C.
Fodboldspillere fra Aston Villa F.C.
Fodboldspillere fra Everton F.C.
Fodboldspillere fra Leicester City F.C.
Fodboldspillere fra Reading F.C.
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Carlo Levi

Carlo Levi (født 29. november 1902, død 4. januar 1975) var en italiensk maler, journalist, forfatter og antifascist, bedst kendt for den selvbiografiske roman Kristus standsede ved Eboli.

Udvalgt bibliografi 
 Kristus standsede ved Eboli (1945, filmatiseret 1979)

Eksterne henvisninger 

Romanforfattere fra Italien
Malere fra Italien
Journalister fra Italien
Personer fra Torino
Lee Dixon

Lee Michael Dixon (født 17. marts 1964 i Manchester, England) er en tidligere engelsk fodboldspiller, der tilbragte størstedelen af sin karriere som forsvarsspiller hos Arsenal F.C. i den bedste engelske liga. Han optrådte desuden 22 gange for det engelske landshold.

Klubkarriere 
Dixon startede sin seniorkarriere i 1982 i Burnley F.C., hvor han dog ikke opnåede meget spilletid. Kortere ophold hos Chester City og Bury F.C. gjorde ham imidlertid mere anerkendt, og i 1986 skrev han kontrakt med Stoke City. Her spillede han de følgende to sæsoner 71 kampe inden han i 1988 blev solgt videre til storklubben Arsenal F.C. 

I de følgende 15 sæsoner var Dixon i Arsenal en fast del af klubbens forsvar, og var med til at vinde adskillige titler med London-klubben, heriblandt fire engelske mesterskaber, tre FA Cup-titler, én Liga Cup-titel og Pokalvindernes Europa Cup i 1994. Disse opnåede resultater gør ham til en af de mest vindende spillere i klubbens historie.

Blandt Arsenals fans er Dixon sandsynligvis mest husket og elsket for at være manden der lagde op til det måske vigtigste mål i klubbens historie. Arsenal skulle i allersidste spillerunde af sæsonen 1988-89 besejre Liverpool F.C. for at fravriste netop denne klub det engelske mesterskab. I tillægstiden fandt Dixon midtbanespilleren Michael Thomas, der scorede det mål der udødeliggjorde både ham selv og Dixon, og gjorde både kampen og hele den pågældende sæson til en af de mest mindeværdige i Arsenals, og en af de mest dramatiske i engelsk fodbolds historie.

Dixon sluttede sin karriere i 2002 med at vinde The Double med Arsenal. Samtidig stoppede i øvrigt hans mangeårige makker i Arsenals forsvar, Tony Adams.

Landshold 
Dixon nåede at spille 22 kampe for Englands landshold, som han debuterede for i 1990 i en kamp mod Tjekkoslovakiet.

Titler 
Premier League
 1989, 1991, 1998 og 2002 med Arsenal F.C.

FA Cup
 1993, 1998 og 2002 med Arsenal F.C.

Liga Cup
 1993 med Arsenal F.C.

Pokalvindernes Europa Cup
 1994 med Arsenal F.C.

Eksterne henvisninger 
 Info 

Fodboldspillere fra England
Fodboldspillere fra Burnley F.C.
Fodboldspillere fra Bury F.C.
Fodboldspillere fra Stoke City F.C.
Fodboldspillere fra Arsenal F.C.
Personer fra Manchester
Éamon de Valera

Éamon de Valera (født 14. oktober 1882 i New York City i USA, død 29. august 1975 i Dublin i Irland) var en fremtrædende irsk statsmand og politiker, der i tre omgange var taoiseach (Irlands regeringsleder): fra 1932 til 1948, 1951 til 1954 og 1957 til 1959. Han var også Irlands 3. præsident fra 1959 til 1973.

I 1916 deltog han i Påskeopstanden i Dublin.

I 1926 grundlagde han det politiske parti Fianna Fáil.

Se også 
 Irlands historie

Referencer

Eksterne henvisninger 

 

Irlands præsidenter
Regeringsledere fra Irland
Personer fra den irske uafhængighedskrig
Æresborgere i Dublin
Jeppesen Huse

Jeppesen Huse er en dansk producent af præfabrikerede fritidsbjælkehuse.

Historie 
Jeppesen Huse blev grundlagt af Viktor Kristian Jeppesen omkring 1930. Det første hus blev opført i 1932 og er således det ældste danske færdigproducerede (præfabrikerede) fritidshus (se nedenstående artikel). Ambitionen med Jeppesen-huset var at bygge "de kønneste huse, med de billigste materialer på den mest rationelle måde." I starten blev husene produceret på Sjælland, men senere blev der opført en fabrik i Jels i Jylland. I 1980 solgte Jeppesen-familien selskabet, der i dag ejes af Planet-Gruppen i Ribe. 

Det skønnes at der er opført over 25.000 Jeppesen-huse. Især i Nordvestsjælland i sommerhusområdet ved Sejerøbugten findes mange af husene.

Arkitektur og konstruktion 
Jeppesen-huset er et bjælkehus, med sprossede vinduer. I dag bliver husene opført i dykimprægneret svensk fyrretræ med både yder- og indervæg i 55 mm tykke bjælker. Imellem de to bjælkevægge er der lagt 150 mm isolering. De oprindelige huse havde en tagkonstruktion med tagpap , men i dag er taget typisk lavet af andre materialer som betontagsten.

Eksterne henvisninger 

Decorate.dk: Bo bedre og byggeboom.

Byggematerialeproducenter i Danmark
Etableret i 1930
Fiat Coupé

Fiat Coupé (type 175), som af fabrikanten blev markedsført under navnet Coupé Fiat, var en kompakt sportsvogn fra Fiat Automobiles. Bilen var i produktion fra april 1994 til september 2000, og gik under udviklingsprocessen også under navnet Coffango. Teknisk set var Coupé baseret på den lille mellemklassebil Fiat Tipo. På grund af sit usædvanlige design hører bilen mere end 15 år efter at produktionen er ophørt til de mest eftertragtede youngtimers.

Opståelseshistorie 
Til Coupé Fiat's særlige træk hører karrosseriets specielle design. Modellen blev designet i Fiats egen Centro Stile, som fik konkurrence fra Pininfarina hvis design senere blev brugt til Peugeot 406 Coupé. Centro Stile-designet blev ledet af Chris Bangle, som kombinerede sin egen tolkning af 1980'ernes italienske designsprog med stilelementer fra amerikanske sportsvogne. Frontpartiet var ifølge Bangle en hyldest til Ford GT40, mens det fritstående tankdæksel skulle citere en Dodge Charger fra 1968. De runde baglygter var et typisk kendetegn for den italienske sportsvogn. Den bevægelige spoiler fulgte derimod ikke med over i den serieproducerede udgave. Kabinen, som var udstyret med et i bilens farve omkranset lakeret kombiinstrument, var designet af Pininfarina.

Den 4,25 m lange bil var en 2+2-sæder, dvs. den havde to "rigtige" siddepladser foran og to "nødsæder" bagi.

Modelhistorie 
 April 1994: Introduktion af Fiat Coupé med motorerne 2,0 16V med 102 kW (139 hk) og 2,0 16V Turbo med 140 kW (190 hk), begge med fire cylindre.
 Juni 1996: Introduktion af 1,8 16V med 96 kW (130 hk).
 Oktober 1996: Introduktion af femcylindrede motorer: 2,0 20V med 108 kW (147 hk) og 2,0 20V Turbo med 162 kW (220 hk). Sidstnævnte var med en tophastighed på 250 km/t den dengang hurtigste serieproducerede bil med forhjulstræk, og er til dato den hurtigste serieproducerede Fiat-model.
 Maj 1998: 2,0 20V nu med 113 kW (154 hk) i stedet for de hidtidige 108 kW (147 hk).
 1998−1999: Limited Edition (kun 20V Turbo).
 1999−2000: Plus Edition 20V Turbo og 1,8 16V.
 Juni 2000: Last Edition.
 September 2000: Indstilling af produktionen.

Tekniske data

Produktion 
Coupé Fiat blev fremstillet hos Pininfarina. Bilen skulle sammen med den fra foråret 1995 til midten af 2005 producerede, åbne Barchetta give Fiat et sportsligere image og knytte sig til mærkets coupéhistorie. Der blev i alt produceret 72.762 eksemplarer af bilen. Året med flest producerede biler var 1994, hvor der blev produceret 17.600 biler. Derefter aftog produktionstallet kontinuerligt, og fra 1998 var de årlige produktionstal kun firecifrede.

I de fleste lande forblev salgstallene lave. Dette kunne heller ikke de i 1998 gennemførte modifikationer i kabinen ændre på.

Referencer

Eksterne henvisninger 

Coupe
Små mellemklassebiler
Forhjulstrukne biler
Biler introduceret i 1994
Biler fra 1990'erne
Biler fra 2000'erne
Coupéer
Biler designet af Pininfarina
Marian Cozma

Marian Cozma (8. september 1982 – 8. februar 2009) var en rumænsk håndboldspiller, der spillede i klubberne Dinamo Bucureşti (Rumænien) og KC Veszprém (Ungarn) samt på det rumænske landshold. Han var stregspiller og bemærkelsesværdig på grund af sin størrelse, der gjorde ham meget svær at holde for modstandernes forsvar. Som klubspiller var Cozma med til at blive rumænsk mester i 2004 med Dinamo, ungarsk mester i 2006 og 2007 samt vinde Cup Winners' Cup i 2008 med Veszprém.

Han blev dræbt på en bar i Veszprém, da han blev involveret i et bandeopgør mellem kriminelle. I den forbindelse blev han og to andre fra hans hold, der var til stede, stukket ned af flere knivstik, og Cozmas liv stod ikke til at redde. De to øvrige ramte spillere overlevede.

Håndboldspillere fra Rumænien
Angry Again

"Angry Again" er en single fra det amerikanske thrash metal-band Megadeth. Den blev indspillet til brug på soundtracket til filmen Den sidste actionhelt, og fik også filmet en musikvideo.

Spor 
 "Angry Again" – 3:46

Megadeth-singler
Singler fra 1993